Ни у наредном добу Босанско Грахово није доживјело процват какав су можда очекивали његови становници. Умјесто тога, мјесто остаје успавана касаба на рубу Босне, коју заобилазе бројне промјене у друштвима југоисточне Европе. Године 1878. Босанско Грахово је ушло, као мало насељено мјесто са типичним босанским планинским карактером, у састав Аустроугарске, гдје остаје до краја Првог свјетског рата 1918. У селу Обљај, смјештеном источно од Босанског Грахова, рођен је у то вријеме и Гаврило Принцип, припадник организације Млада Босна, који је у Сарајеву љета 1914. године извршио атентат на аустроугарског престолонасљедника, што је био повод за почетак Првог свјетског рата.